பழசின் புதுசு

பழசின் புதுசு ரவி (சுவிஸ்) தீயின் செந்நாக்கை நான் ! தூசித்துத் துரத்திய நாட்களின் மீது ! கடத்திவரப்பட்டேன். ! இருபத்தியிரண்டு ஆண்டுகள் ! புத்தகங்களின் சாம்பலால் ! தூசிப்படுத்தப்பட்டதாய் எம் அறிஞர்களும் ! அலுக்காது சொல்லிக்கொண்டிருந்தனர். ! எரிபாடுகளின் குவியலில் எஞ்சிய ! நூல்களும் களவாடப்பட்டிருந்தன. ! யாழின் ! நூல்நிலைய எரிசிதைவுகளை ! தீ விட்டுச்சென்றது - ! வரலாற்றின் பதிவுக்காய். ! அதுவும் இப்போ அழிக்கப்பட்டாயிற்று. ! அதன் சுவடுகளை சுத்தப்படுத்தி மீண்டும் ! எழுந்தது நூல்நிலையம் -பழசின் புதுசாய். ! வெள்ளைநிறப் பூச்சின் பின்னால் ! பேதங்கள் மறைக்கப்பட்ட சங்கதியில் ! ஒழுக்கு விழுந்தது. ! விடுதலைத் தீயில் சாதிவெறி வதங்கியதான ! ஒரு மாயைப் பொழுதில் ! அவர்கள் வந்து காவலாளியிடம் ! திறப்பைப் பறித்துச் சென்றனர். ! பிறகொருநாள் ! பூட்டிய தனி அறைக்குள் ! ’சுமுகமாய்’ ! பேச்சுவார்த்தை நடத்தினர் -வாயில் ! ஆயுதவெடில் நாற. ! புதிய நு£லகத் திறப்பில் ! சாதிக் கறல் படிந்தது. ! நூலக வரலாற்றின் பதிவில் ! செல்லன் கந்தையன் என்ற பெயர் ! தீண்டத்தகாததாயிற்று. ! எழுத்தறிவிப்போர் சாதியை எழுதி ! அறிவைக் கற்பிக்க ! ஊர்வலம் வந்தனர். ! ’’நூலகத்தைத் திறவாதே!’’ ! இதைவிட வெட்கம் எதுவென நகைத்தது ! முன்னவன் இட்ட தீ ! மெழுகுதி£¤யையும் பெரும்தீ நகைத்தது - ! யுத்த இரவுகளில் ! படித்தலின் இறுதிமூச்சை நீ ஏந்தியதாய் ! பெருமைப்பட்டதைப் பார் என்று. ! தீமூட்டும் வேலை இனி ! தேவையில்லை என்பதாய், அது தன் ! கொள்ளியை எம்மிடமே ! தந்துவிட்டுப் போயிருக்கிறது. ! - ரவி (சுவிஸ்) 110503 ! குறிப்பு :: ! செல்லன் கந்தையன் - தலித், 16.01.2002 இலிருந்து யாழ் மேயராகச் செயற்பட்டார். ! நன்றி: எக்ஸில்